Beninin presidentinvaali 2026

**Beninin presidentinvaalit** pidetään 12. huhtikuuta 2026. Vaaleissa valitaan Beninin tasavallan presidentti ja varapresidentti viideksi vuodeksi. Sama presidentti voidaan valita kahdeksi kaudeksi. 24. - 25. marraskuuta 2026 välisenä yönä Beninin parlamentti päätti muuttaa perustuslakia niin, että presidentti, varapresidentti, parlamentti ja pormestarit valitaan seitsemäksi vuodeksi.  

Beninissä on ollut vuodesta 2019 alkaen varapresidentti. Varapresidentin virka on paljolti muodollinen, mutta varapresidentti astuu virkaan, jos presidentti on estynyt. 

Istuva presidentti Patrice Talon ilmoitti, että hän ei hae presidentin virkaa kolmannelle kaudelle, eikä aio muuttaa perustuslakia tätä varten.

Beninissä järjestettiin myös kunnallis- ja eduskuntavaalit 11. tammikuuta 2026.

## Tulokset
Jos ensimmäisellä kierroksella kukaan ehdokkaista ei saa yli puolta äänistä, järjestetään toinen kierros 10. toukokuuta 2026. Vaalien tulokset ensimmäiseltä kierrokselta on tarkoitus julkistaa 14. huhtikuuta 2026, ja toiselta kierrokselta tulokset 12. toukokuuta 2026. Perutuslakia muutettiin syksyllä 2025 siten, että presidentti on 

Ilman ehdotonta enemmistöä ensimmäisellä kierroksella kaksi eniten ääniä saanutta ehdokasta kilpailevat toisella kierroksella. Toisen kierroksen pitää tapahtua enintään 15 päivän sisällä ensimmäisestä kierroksesta.

## Ehdokkuus
Ehdokkaan tulee olla syntyjään Beninin kansalainen tai olla asunut Beninissä viimeiset 10 vuotta. Hänen maineensa täytyy olla hyvä ja vilpitön, sekä hänen tulee hallita kaikki siviili- ja poliittiset oikeudet. Ehdokkaan tulee olla vaalivuonna iältään vähintään 40-vuotias ja enintään 70-vuotias. Hänen tulee läpäistä fyysinen ja psyykkinen arviointi, jonka suorittavat kolme lääkäriä, jotka perustuslakituomioistuin nimeää.

Ehdokkaan tulee kerätä riittävä määrä kannatuksia kansanedustajilta paikallisilta edustajilta. Vuoden 2026 vaaleissa vaadittu määrä on varsin merkittävä. 

## Ehdokkaat
Yhteensä viisi ehdokasparia jätti hakemuksensa ehdokkaaksi. He ovat Romuald Wadagni ja Mariam Chabi Talata, Prince Anatole Ouinsavi ja Agathe Bello, Paul Hounkpè ja Judicael Hounwanou, Renaud Agbodjo ja Bonaventure Lodjou sekä Elisabeth Agbossaga ja Boni Neto Gansare. Vaalien lopullinen ehdokaslista julkaistiin ​​lokakuun lopulla. Ehdokaspareiksi sallittiin Romuald Wadagni ja Mariam Chabi Talata, sekä Paul Hounkpe ja Judicael Hounwanou.

### Hounkpèn vaalilupaukset
Paul Hounkpè (FCBE) esitteli 28. maaliskuuta 2026 Beninin vuoden 2026 presidentinvaalikampanjansa ohjelman ja vaati suunnanmuutosta maan politiikkaan. Hän kritisoi presidentti Talonin kymmenvuotista kautta ja korosti sosiaalisten ongelmien – kuten köyhyyden, terveydenhuollon, koulutuksen ja ruokaturvan – ratkaisemista ensisijaisiksi tavoitteiksi.

Hounkpè lupasi vahvistaa demokratiaa, uudistaa perustuslain ja vaalijärjestelmän sekä “moralisoida” politiikkaa esimerkiksi vähentämällä ministereitä ja poliitikkojen palkkoja. Hän painotti ihmislähtöistä kehitystä, parempaa terveydenhuoltoa paikallistasolla, opettajien aseman parantamista ja viljelijöiden oikeudenmukaisempaa kohtelua.

Hän kehysti vaalit ratkaisevana valintana nykyisen suunnan jatkamisen ja muutoksen välillä, ja lupasi palauttaa kansallisen ylpeyden.

### Wadagnin vaalilupaukset
Romuald Wadagni ja hänen varapresidenttiehdokkaansa Mariam Chabi Talata käynnistivät kampanjansa Beninin presidentinvaaleihin Aliborissa 27. maaliskuuta 2026.  Wadagni korosti “alhaalta ylöspäin” tapahtuvaa kehitystä, jonka tavoitteena on vähentää köyhyyttä ja parantaa erityisesti viljelijöiden, paimentolaisten, naisten ja nuorten elinoloja.

Hän lupasi parempaa sosiaaliturvaa ja eläkkeitä, helpompaa pääsyä mikrorahoitukseen ilman vakuuksia sekä julkisten palvelujen tuomista lähemmäs kansalaisia. Wadagni painotti kansalaisten osallistumista ja kärsivällisyyttä, sillä kehitys vie aikaa. Lopuksi hän kehotti äänestäjiä osallistumaan aktiivisesti vaaleihin ja tukemaan hänen ehdokkuuttaan..

## Lähteet